Document ID: /roh_data/filtered/fineweb-2-filterrobots_roh.jsonl.gz/29179

Il forum 2015-2016 - Ina banda da rubiestis maldisciplinads
Il guerrier da la Veglia Republica grischuna n'era betg mo in schuldà, mabain in caracter guerril integrà en la vita da mintgadi. El era per regla in giuvenil malruassaivel che tschertgava l'aventura en l'ester e la sbarrada a chasa.
Els furmavan il bratsch armà da la cumpagnia da mats. Quests guerriers ordaifer la disciplina militara sa laschavan mobilisar per enguladitschs da biestga sin alps esters, per faidas famigliaras e sbarradas tranter vischinadis pervia da cunfins. Brutalitad, malignadad e manco da disciplina eran lur attributs.